Korėjietės akys iki blefaroplastikos ir po jos
**Rytų Azijos blefaroplastika** (angl. *East Asian blepharoplasty*), kitaip dar *dvigubo voko operacija* (angl. *double eyelid surgery*) – kosmetinės chirurgijos operacija, kurios tikslas taip suformuoti viršutinio voko odą, kad ši turėtų raukšlę. T.y. kad taptų „dvigubu voku" (angl. *double eyelid*). Tokios operacijos atliekamos žmonėms su „viengubais vokais" (angl. *single eyelid*).

Anatomiškai Rytų Azijos tautų atstovų akys turi nemažai subtilių skirtumų lyginant su europidų akimis. Dalis Rytų Azijos atstovų turi dvigubus vokus, tačiau jų viršutinių vokų raukšlių buvimo vietos gali smarkiai skirtis. Viršutinio voko klostės gali skirtis – nuo 1 mm iki maždaug 10 mm virš blakstienų linijos.

Dvigubiems vokams sudaryti naudojami keli metodai – pilno pjūvio, dalinio pjūvio ir bepjūviai. Kiekvienas šių metodų turi savų privalumų, tad metodas pasirenkamas atsižvelgiant į paciento anatomiją ir norus.

Pranešama, kad Rytų Azijos blefaroplastika yra dažniausia estetinės chirurgijos operacija Pietų Korėjoje ir kitose Rytų Azijos dalyse.
Šio operacijos šiek tiek rizikingos dėl galimų komplikacijų, tačiau visiškai saugios, jei jas atlieka patyrę plastikos chirurgai. Šias operacijas atlieka plastikos chirurgai (veido plastinės ir atkuriamosios chirurgijos) otolaringologai, burnos ir žandikaulių bei veido chirurgai, okuloplastiniai chirurgai.

Rytų Azijos blefaroplastikos metu paprastai kartu pašalina ir epikantą. T.y. Rytų Azijos blefaroplastiką dažnai kartu lydi ir epikantoplastika.

Rytų azijiečiams būdingų „viengubų vokų" perdarymas į „dvigubus vokus" buvo kritikuojamas. Pvz. šių operacijų priešininkas Deividas Mura (*David Mura*) jas apibūdino kaip „indoktrinuotas europidų grožio standartų".. O Niujorke dirbantis kosmetinis chirurgas dr. Edvardas Kvakas (*Edward Kwak*) teigia, kad daugelis šią operaciją užsakiusių pacientų nesistengia atrodyti europidais. Jie atrodo kaip azijiečiai, kurie turi vokus su raukšlėmis.
Tikima, kad žmonės, turintys dvigubus vokus, atrodo energingesni. Šios operacijos yra populiarios Kinijos jaunimo tarpe, nes šie tiki, kad po tokios operacijos jų įsidarbinimo perspektyvos pagerėja.

Šaltiniai
---------

1. ↑  Chen WP (1996). „Concept of triangular, trapezoidal, and rectangular debulking of eyelid tissues: application in Asian blepharoplasty". *Plast. Reconstr. Surg.* **97** (1): 212–8. PMID 8532781. doi:10.1097/00006534-199601000-00035.
2. ↑  Jeong S, Lemke BN, Dortzbach RK, Park YG, Kang HK (1999). „The East Asian upper eyelid: an anatomical study with comparison to the Whites eyelids". *Arch. Ophthalmol.* **117** (7): 907–12. PMID 10408455.
3. ↑  Liao WC, Tung TC, Tsai TR, Wang CY, Lin CH (2005). „Celebrity arcade suture blepharoplasty for double eyelid". *Aesthetic Plast Surg* **29** (6): 540–5. PMID 16237581. doi:10.1007/s00266-005-0012-5.
4. ↑
5. ↑  Kim JW, Lee JO (1998). „Asian blepharoplasty with a short-pulsed contact Nd-Yag laser: limited-incision resectable laser double fold with internal medial and lateral functional epicanthoplasty". *Aesthetic Plast Surg* **22** (6): 433–8. PMID 9852177. doi:10.1007/s002669900230.
6. ↑  Chen SH, Mardini S, Chen HC; et al. (2004). „Strategies for a successful corrective Asian blepharoplasty after previously failed revisions". *Plast. Reconstr. Surg.* **114** (5): 1270–7; discussion 1278–9. PMID 15457048. doi:10.1097/01.PRS.0000135951.55118.59.  CS1 priežiūra: Patikslinti et al. naudojimą (link)
7. ↑  Yen MT, Jordan DR, Anderson RL (2002). „No-scar Asian epicanthoplasty: a subcutaneous approach". *Ophthal Plast Reconstr Surg* **18** (1): 40–4. PMID 11910323.
8. ↑   Archyvuota kopija 2013-10-29 iš Wayback Machine projekto.
9. ↑  More on Asian Eyelid Surgery
10. ↑  Waldmeir, Patti (2013 m. liepos 23 d). „When one pair of eyelids isn’t enough". *Financial Times*. Nuoroda tikrinta July 23, 2013.